stanford-oval/wikipedia huggingface dataset:
קרנגבלאך

| --- | --- |
סמל קרנגבלאךסמל קרנגבלאך

 מדינה:  אוסטריה אוסטריה
 מדינה:  אוסטריה עילית אוסטריה עילית
 מחוז:  מחוז ולס
 שטח:  15 קמ"ר
 גובה:  310 מטרים
 אוכלוסייה:  ‏
  ‑ בעיירה:  3,158 (1 בינואר 2018)
 קואורדינטות:  48°12′14″N 13°57′25″E﻿ / ﻿48.203888888889°N 13.956944444444°E﻿ / 48.203888888889; 13.956944444444 
 אזור זמן:  UTC+1
 http://www.krenglbach.at/
  מפת מיקום  מפה מפורטת   (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהקרנגבלאך(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.קרנגבלאך(למפת אוסטריה עילית רגילה) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגקרנגבלאך(למפת אוסטריה עילית מוגדלת) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגקרנגבלאך  he tabBackground:;tabBorder:#aaa;defaultTab:0;
 
קרנגבלאך (בבווארית: Krenglbach) היא עיירה במחוז ולס שבמדינת אוסטריה עילית באוסטריה.
אוכלוסייה

| שנה | אוכלוסייה |
| --- | --- |
1991: 2,384
2001: 2,644
2007: 3,073
רביעיית קרמן

| --- | --- |

רביעיית קרמן עם המנצח רוסטרופוביץ'. מימין: אבי אביטל, ישראלה שטיין, מסטיסלב רוסטרופוביץ', שמואל אלבז, יקי ראובן
 סוגה:  מוזיקה קלאסית 
 
רביעיית קרמן היא רביעיית כלי פריטה קאמרית שנגניה הם נגני מנדולינה. רבעיית מנדולינות מקבילה לרבעיית כלי הקשת ההיסטורית ומורכבת משתי מנדולינות (כתחליף לכינור), מנדולה (כתחליף לויולה) ומנדוצ'לו (כתחליף לצ'לו).
רבעיית קרמן הבינלאומית. מימין: מארי כרמן סימון (ספרד), יקי ראובן (ישראל), ווינסנט בר דמנד (צרפת), פביו גלוצ'י (איטליה)
היסטוריה

רביעיית המנדולינות קרמן קמה בעקבות שיתופם של ארבעה נגני מנדולינה בתזמורת הפילרמונית הישראלית בניצוחו של מסטיסלב רוסטרופוביץ' בביצוע היצירה רומיאו ויוליה של פרוקופייב. בקונצרט השתתפו: יעקב ראובן, אבי אביטל, שמואל אלבז וישראלה שטיין, כל הארבע ניגנו על מנדולינות פרי יצירתו של הבונה אריק קרמן, רמת הביצוע של הנגנים והצליל הייחודי של כלי הנגינה החדשים הרשים את רוסרופוביץ' אשר הזמין את הנגנים לנגן עבורו בחדר המנצח והמליץ להם לנגן ברביעייה.
המלצתו של רוסטרופוביץ' הביאה בשנת 2000 להקמתה של "רביעיית מנדולינות קרמן" על שם בונה המנדולינות אריק קרמן, שמטרתה נגינת רפרטואר קלאסי בלבד. לצורך ההרכב של הרביעייה קרמן בנה מנדולה ומנדוצ'לו. ההרכב הראשון של הרביעייה כלל ארבעה נגנים מאסכולת באר שבע: שמואל אלבז, יעקב ראובן (מנדולינות), אבי אביטל (מנדולה), לב חימוביץ' (מנדוצ'לו)
כמו כן השתתפו לסירוגין: תום כהן, אהרון קביליס, אלון שריאל. רביעיית קרמן החלה לבצע קונצרטים על במות שונות בישראל, וניגנה יצירות מאת מלחינים קלאסיים מערביים: ויוואלדי, אלבניס, בארטוק, בודשקין ועוד. בשנת 2004 יצאה הרביעייה לסיור בספרד, שם זכתה בתחרות בינלאומית להרכבי כלי פריטה.
כמו כן הקליטה הרביעייה אלבום בכורה. בשנת 2005 הרביעייה התפרקה עקב מחלוקת בנושא הרפרטואר.
בשנת 2012 רביעיית המנדולינות קרמן הוקמה מחדש, ביוזמתו של יעקב ראובן, הפעם כרביעיית מנדולינות בהרכב בינלאומי בהשתתפות: יעקב ראובן, (ישראל), מארי כרמן סימון (ספרד), פביו גלוצ׳י (איטליה), ווינסנט בר דמנדר (צרפת). לרביעייה נבנו מנדולה ומנדוצ'לו חדשים על ידי אריק קרמן ובנו ים.
רביעיית המנדולינות קרמן ביצעה קונצרטים בישראל וברחבי אירופה וכמו כן הקליטה שני אלבומים: הראשון כלל רביעיות קלאסיות מאת מוצרט. השני כלל יצירות בנות זמננו שנכתבו במיוחד עבור רביעיית קרמן על ידי מלחינים ישראלים: עודד זהבי, בועז בן משה, יחזקאל בראון.
הרביעייה עם אריק קרמן (במרכז) בעת חזרה.
רבקה רומיין

| --- | --- |

רומיין בכנס קומיק-קון, סן דייגו 2019
 לידה:  6 בנובמבר 1972 (בת 51) ברקלי, ארצות הברית 
 מדינה:  ארצות הברית 
 תקופת הפעילות:  מ-1991 
 מקום לימודים:  אוניברסיטת קליפורניה בסנטה קרוז  תיכון ברקלי 
 בן או בת זוג:  ג'רי אוקונל (2007–?) 
 פרופיל ב-IMDb
 
רבקה אלי רומיין (באנגלית: Rebecca Alie Romijn; נולדה ב-6 בנובמבר 1972) היא שחקנית אמריקאית ודוגמנית על לשעבר.
ביוגרפיה

רומיין נולדה בברקלי, קליפורניה. הוריה הם אליזבת' (לבית קויזנגה) וג'אאפ רומיין. אביה יליד הולנד ואמה היא אמריקאית ממוצא הולנדי ואנגלי. הוריה נפגשו כאשר אימה כנערה הייתה בתוכנית לחילופי סטודנטים ולמדה בהולנד.
ביוגרפיה > דוגמנות

כאשר למדה רומיין מוזיקה באוניברסיטת קליפורניה בסנטה קרוז, היא התחילה לעסוק בדוגמנות. לצורך קידום קריירת הדוגמנות, רומיין עברה להתגורר בפריז למשך יותר משנתיים.
לצד עבודות נוספות, דגמנה רומיין לגיליון בגדי הים של ספורטס אילוסטרייטד, ואף הייתה על השער פעמיים. בפעם הראשונה, בשנת 1999, רומין הופיעה לבד, ובפעם השנייה, בשנת 2006, הופיעה על השער עם דוגמניות העבר.
רומיין הייתה דוגמנית בחברת ההלבשה התחתונה "ויקטוריה'ס סיקרט". בנוסף, היא הנחתה את התוכנית "House of Style" בערוץ MTV, בין השנים 1998 עד 2000. בין היתר, השתתפה מספר פעמים בתצוגת האופנה של ויקטוריה'ס סיקרט.
ביוגרפיה > משחק

בשנת 1997 שיחקה את תפקידה הראשון, בסדרה המצליחה "חברים".
רומיין הופיעה בתפקידי אורח בסדרות כמו: "ג'ק וג'יל", "תהרגו אותי וזהו" ו"מד טי.וי".
בשנת 1998, שיחקה רומיין את תפקידה הקולנועי הראשון בסרט "עבודה מלוכלכת". בשנת 1999, שיחקה רומיין בתפקיד עצמה בסרט "אוסטין פאוורס: המרגל שתקע אותי".
בשנת 2000, ביצעה רומיין את התפקיד הראשון שלה בסרט קולנוע גדול, בסרט "אקס-מן". ב-2003, הופיעה בסרט השני בסדרה, "אקס-מן 2", וב-2006 בסרט השלישי בסדרה, "אקס-מן 3: המפלט האחרון". בסרטי "אקס-מן" גילמה רומיין את מיסטיק, מוטאנטית משנת צורה המשמשת כסוכנת ועוזרת עבור הנבל הראשי מגנטו.
רומיין ביצעה את התפקיד הראשי הראשון שלה, בשנת 2002 בסרט צרפתי בשם "Femme Fatale".
בנוסף היא כיכבה בסרטים נוספים כמו: "רולרבול", "המעניש" ו"שיבוט מסוכן". רומיין שיחקה את התפקיד הראשי ב"פפר דניס", סדרת טלוויזיה של רשת The WB.
בינואר 2007, הופיעה רומיין לראשונה בסדרה של ABC, "בטי", בה היא משחקת בתפקיד קבוע את אלכסיס מיד, אחותו הטרנסג'נדרית של הדמות הראשית, דניאל מיד. רומיין השתתפה בסדרת הדרמה "איסטוויק", עיבוד טלוויזיוני לספרו של ג'ון אפדייק, "המכשפות מאיסטוויק". לצידה השתתפו גם לינדסי פרייס וג'יימי ריי ניומן.
בשנים 2014–2018 כיכבה בארבע עונותיה של הסדרה "שומרי האוצרות" לצדו של נואה ויילי.
החל משנת 2019 משחקת בתפקיד אונה צ'ין-ריילי (מספר אחת) בסדרות "מסע בין כוכבים: דיסקברי" ו"מסע בין כוכבים: מסעות קצרים" ובתפקיד מרכזי יותר בסדרה "מסע בין כוכבים: עולמות חדשים ומשונים".
חייה האישיים

רומיין נישאה לשחקן ג'ון סטיימוס ב-19 בספטמבר 1998. כאשר הייתה נשואה השתמשה רומיין בשם רבקה רומיין-סטיימוס בחייה האישיים והמקצועיים. הזוג נפרד ב-12 באפריל 2004, והתגרש באופן רשמי ב-1 במרץ 2005. לאחר הפרידה חזרה רומיין לשם נעוריה.
ב-19 בספטמבר 2005, הודיעה רומיין על אירוסיה לשחקן ג'רי אוקונל. ב-14 ביולי 2007, התחתנה רומיין עם אוקונל באוג'אי, קליפורניה.
בדצמבר 2008, ילדה רומיין זוג תאומות.
רומיין דוברת צרפתית והולנדית באופן שוטף, בנוסף לשפת האם שלה, אנגלית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1998 | עבודה מלוכלכת (אנ') | אישה מזוקנת |  |
| 1999 | אוסטין פאוורס: המרגל שתקע אותי | עצמה |  |
| 2000 | אקס-מן | מיסטיק / רייבן דארקהולם |  |
| 2002 | פאם פאטאל (אנ') | לאור אש / לילי |  |
| 2002 | סימון | פיית |  |
| 2002 | רולרבול (אנ') | אוורורה |  |
| 2003 | אקס-מן 2 | מיסטיק / רייבן דארקהולם |  |
| 2004 | המעניש | ג'ואן |  |
| 2004 | שיבוט מסוכן (אנ') | ג'סי דונקאן |  |
| 2006 | אקס-מן 3: המפלט האחרון | מיסטיק / רייבן דארקהולם |  |
| 2006 | להסתדר בחיים ולהישאר נשוי (אנ') | נינה ג'ימורו |  |
| 2006 | האליבי (אנ') | לולה דייוויס |  |
| 2008 | Lake City | ג'ני |  |
| 2010 | The Con Artist | בלינדה |  |
| 2011 | אקס-מן: ההתחלה | מיסטיק / רייבן דארקהולם |  |
| 2012 | מעשים טובים (אנ') | הולי |  |
| 2014 | Phantom Halo | מיס רוז |  |
| 2015 | Larry Gaye: Renegade Male Flight Attendant | סאלי |  |
| 2018 | מותו של סופרמן (אנ') | לויס ליין | דיבוב |
| 2018 | The Swinging Lanterns Stories | מאליה |  |
| 2019 | Satanic Panic | דאניקה רוס |  |
| 2019 | שלטונם של הסופרמנים (אנ') | לויס ליין | דיבוב |
| 2019 | באטמן: האש | לויס ליין | דיבוב |
| 2020 | ליגת הצדק האפל | לויס ליין | דיבוב |
| 2021 | מלכודת בספארי (אנ') | לורן הלסי |  |
| 2022 | Sleep No More | מיס רוס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997 | חברים | שריל | פרק: "The One with the Dirty Girl" |
| 1999 | Hefner: Unauthorized | קימברלי הפנר (אנ') | סרט טלוויזיה של USA Network |
| 1999–2000 | תהרוג אותי וזהו | אדריאן בארקר | 8 פרקים |
| 2000 | ג'ק וג'יל | פריס אברט | פרק: "Starstruck" |
| 2006 | פפר דניס (אנ') | פפר דניס | תפקיד ראשי; 13 פרקים גם מפיקה-שותפה |
| 2007–2008 | בטי | אלכסיס מיד (אנ') | תפקיד ראשי (עונות 1–2) תפקיד אורח (עונה 3); 33 פרקים |
| 2007 | דירת המצוירים | שרלוט | דיבוב; פרק: "Charlotte's web of lies" |
| 2007 | Carpoolers | ג'ואניפר | פרק: "A Divorce to Remember" |
| 2009–2010 | איסטוויק (אנ') | רוקסן טורקולטי | תפקיד ראשי; 13 פרקים |
| 2011 | Possessing Piper Rose | ג'ואנה מקסוול | סרט טלוויזיה של Lifetime (אנ') |
| 2011 | סוכן מיוחד אוסו | מיס גרסיה | דיבוב; פרק: "Lost and Get Found/A View to the Truth" |
| 2011 | המופע של קליבלנד | "הכרת הטוב" | דיבוב; פרק: "Back to Cool" |
| 2011 | צ'אק | רובין קאנינגס | פרק: "Chuck Versus the Curse" |
| 2011–2012 | NTSF:SD:SUV:: | ג'סי ניקולס | 16 פרקים |
| 2013 | Burning Love | קייטי | 2 פרקים |
| 2013 | קינג ומקסוול (אנ') | מישל מקסוול | תפקיד ראשי; 10 פרקים |
| 2014–2016 | Skin Wars | מנחה | תוכנית מציאות; שודר בערוץ Game Show Network 3 עונות  |
| 2014–2018 | שומרי האוצרות (אנ') | קולונל איב ברד | תפקיד ראשי (4 עונות); 42 פרקים |
| 2015 | הרפתקאות פין וג'ייק | הקיסרית | דיבוב; 2 פרקים |
| 2015 | Key & Peele | פיראטית | פרק: "Y'all Ready for This?" |
| 2017 | Love Locks | לינדזי וילסון | סרט טלוויזיה של הולמרק |
| 2018 | Carter | קסידי לנוקס | פרק: "The Ring" |
| 2019 | מסע בין כוכבים: דיסקברי | אונה צ'ין-ריילי / מספר אחת | 3 פרקים |
| 2019 | מסע בין כוכבים: מסעות קצרים | אונה צ'ין-ריילי / מספר אחת | 2 פרקים |
| 2020 | תרגיע | פנלופה | פרק: "The Surprise Party" |
| 2020 | Flipped | טיפאני קונלי | 4 פרקים |
| 2022 | The Real Love Boat | מנחה | תוכנית מציאות; שודר ברשת CBS ולאחר מכן בפרמאונט+ 12 פרקים  |
| 2022–הווה | מסע בין כוכבים: עולמות חדשים ומשונים | אונה צ'ין-ריילי / מספר אחת | תפקיד ראשי (2 עונות); 20 פרקים |
קרל, דוכס שלזוויג-הולשטיין-זונדרבורג-גליקסבורג

קרל, דוכס שלזוויג-הולשטיין-זונדרבורג-גליקסבורג (בגרמנית: Herzog Karl von Schleswig-Holstein-Sonderburg-Glücksburg;‏ 30 בספטמבר 1813 – 24 באוקטובר 1878) היה הדוכס השני של שלזוויג-הולשטיין-זונדרבורג-גליקסבורג.
ביוגרפיה

קרל נולד ב-30 בספטמבר 1813 בגוטורפ, והיה בנם הבכור של פרידריך וילהלם, דוכס שלזוויג-הולשטיין-זונדרבורג-גליקסבורג ושל לואיזה קרולינה, נסיכת הסן-קאסל ואחיו הבכור של כריסטיאן התשיעי, מלך דנמרק. קרל הפך לדוכס שלזוויג-הולשטיין-זונדרבורג-גליקסבורג עם מות אביו ב-27 בפברואר 1831.
קרל התחתן עם וילהלמינה מריה, נסיכת דנמרק, בתם של פרדריק השישי, מלך דנמרק ומריה מהסן-קאסל, ב-19 במאי 1838 בארמון אמליינבורג בקופנהגן, דנמרק. וילהלמינה מריה הייתה אשתו לשעבר של פרדריק השביעי, מלך דנמרק. קרל מת ב-24 באוקטובר 1878 בגיל 65 בלואיזלונד ללא ילדים. רבים מאמינים שאשתו הייתה עקרה מכיוון שאין תיעוד של הפלות או לידות שקטות.
קרכרודונטוזאורוס

| קרכרודונטוזאורוס |
| --- | --- |

תקופה
קרטיקון עליון, 100–93 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זאורופסידה
על־סדרה:: דינוזאוריה
סדרה:: בעלי אגן דמוי לטאה
תת־סדרה:: תרופודה
משפחה:: קרכרודונטוזאוריים
סוג:: קרכרודונטוזאורוס
מינים
 Carcharodontosaurus saharicus ‏ (1925)  Carcharodontosaurus iguidensis ‏(2007)
שם מדעי
 Carcharodontosaurus ‏שטרומר, 1931

קרכרודונטוזאורוס (שם מדעי: Carcharodontosaurus) הוא סוג של דינוזאור תרופוד טורף שחי בצפון אפריקה בתור הקרטיקון. פירושו המילולי של השם – "לטאת שן חדה", אך בפועל השם נובע משמו של סוג הכריש קרחה לבנה, ולכן יש לקרוא את שמו כ"לטאת כריש" או "לטאת שן-כריש". הקרכרודונטוזאורוס היה כנראה קרוב משפחה של הגיגאנוטוזאורוס והמפוזאורוס שחיו בדרום אמריקה והאקרוקנתוזאורוס שחי בצפון אמריקה - כולם השתייכו למשפחת הקרכרודונטוזאוריים .
לפי מחקרים אחרונים שבדקו את הפיזיולוגיה של משפחתו, ככל הנראה הקרכרודונטוזאורוס הגיע למהירויות של יותר מ-52 קמ״ש, מהיר מאוד ביחס למשקלו.
בזכות גודלו הרב היה ללא ספק טורף על בשטחו ונהנה מטריטוריה רחבה. שיניו, דמויות שיני הכריש, היו נשקו העיקרי ונועדו לחתוך את בשר הטרף ולגרום לדימומים עמוקים. טרפו היה הדרוזאוריים כמו האורנוזאורוס וזאורופודים בינוניים וגדולים שהיו נפוצים באותה תקופה בצפון אפריקה.
מינים

בסוג קרכרודונטוזאורוס התגלו 2 מינים:
קרכרודונטוזאורוס סהרה (Carcharodontosaurus saharicus) - מין צפון אפריקני שמאובניו נתגלו במדבר סהרה במרוקו בשנת 1925. אורכו הוערך בין 12 ל-13.2 מטרים (43 רגל) ומספר פלאונטולוגים העריכו את גודלו המרבי ב-14 מטרים (46 רגל) אורך ו-10 טונות במשקל, גדול יותר מהטירנוזאורוס רקס ושווה גודל לגיגאנוטוזאורוס מאמריקה הדרומית. בשל גודלו היה חייב להחזיק בטריטוריה ענקית שככל הנראה היה נלחם עליה פעמים רבות בחייו בדינוזאורים אחרים שחיו באזור באותה תקופה כמו הרוגופס, הספינוזאורוס שהיה נדיר על האדמה בה שלט, וכמובן קרכרודונטוזאורים אחרים. כמו כן, סמוך למקווי המים היה עליו גם להיזהר מהסרקוסוכוס (דמוי-תנין ענק).
ב-2007 נתגלה בניז'ר מין נוסף של קרכרודונטוזאורוס, Carcharodontosaurus iguidensis אורכו היה 10–11 מטרים (33–36 רגל) ומשקלו היה 4.5 טונות.
בתרבות

הקרכרודונטוזאורוס מופיע בסדרות הכוכב דינוזאור ומפלצות חוזרות לתחייה.
בזיכיון פארק היורה הוא נראה במשחקי המחשב Jurassic Park: Operation Genesis, Jurassic World Evolution וJurassic World Evolution 2 אך לא מופיע בסרטים.
מופיע גם במשחק המחשב Ark: Survival Evolved
גלריה

בהשוואה לאדם
שחזור של קרכרודונטוזאורוס
קרכרודונטוזאורוס (בכתום) לצד תרופודים אחרים
רוח כדים

| --- | --- |

גלריית כדים
גלריית כדים
 מידע כללי
 סוג:  קואופרטיב
 כתובת:  יואל משה סלומון 4, ירושלים
 מיקום:  ירושלים 
 מדינה:  ישראל 
 הקמה ובנייה
 תקופת הבנייה:  ?–1987
 תאריך פתיחה רשמי:  1987 
 קואורדינטות:  31°46′52″N 35°13′11″E﻿ / ﻿31.781166666667°N 35.219694444444°E﻿ / 31.781166666667; 35.219694444444
  (למפת ירושלים מוגדלת) רוח כדים(למפת ירושלים רגילה) רוח כדים(למפת הרי ירושלים רגילה) רוח כדים(למפת הרי ירושלים מוגדלת) רוח כדים
 
רוח כדים היא גלריה ישראלית לאמנות הממוקמת בירושלים ומתמחה בהצגת קדרות ופיסול קרמי.
"רוח כדים" הוקמה בשנת 1987 כקואופרטיב להצגה ומכירה של יצירות קדרות ופיסול קרמי, ובתמיכה של קרן ירושלים. באותה עת התמעטו אפשרויות ההצגה והמכירה של יצירות כאלו והקואופרטיב, שהכיל 15 אמנים שונים, אפשר הצגה ומכירה של מדיום זה. על האמנים שהיו חברים בקואופרטיב במשך השנים נמנים שולמית מילר, רני גילת, אמנון ישראלי ואחרים. בנוסף לתצוגה הרגילה, במשך השנים נערכו בגלריה תערוכות יחיד ותערוכות קבוצתיות שונות. בשנת 1988, לדוגמה, נערכה במקום תערוכת הוקרה להדוויג גרוסמן.
רבי חמא בר ביסא

| --- | --- |
 לידה:  המאה השנייה?
 פטירה:  המאה השלישית?
 מקום פעילות:  אזור לוד
 תלמידיו:  רבי יודה בן פזי; רבי יוסי ברבי חנינא
 בני דורו:  רבי יהודה הנשיא, בר קפרא
 אב:  רבי ביסא
 צאצאים:  רבי אושעיא
 
רבי חמא בר ביסא היה מחכמי דור המעבר בין התנאים והאמוראים. אביו של רבי אושעיא.
משפחתו ותלמידיו

אביו, רבי ביסא, היה חבר בבית דינו של רבי יהודה הנשיא, שאמר על רב חמא שאדם גדול הוא. לפי הראב"ד היה גם רב חמא בבית דינו של רבי.
מסרו משמו: רבי יודה בן פזי ורבי יוסי ברבי חנינא
חייו

התגורר באזור "הדרום" (לוד וסביבותיה), לצד חברו בר קפרא, ושניהם היו דיינים שם.
בתלמוד מסופר עליו שעזב את ביתו למשך 12 שנה כדי ללמוד תורה, וכששב לא רצה להיכנס לביתו בפתאומיות כדי לא להבהיל את בני ביתו, ולכן הלך לבית המדרש ושלח שליחים לבשר למשפחתו על בואו. בנו רבי אושעיא הגיע לבית המדרש, אך האב לא הכיר אותו בעקבות הניתוק רב השנים. ראה רב חמא את חריפותו של רב אושעיא וחלשה דעתו על שאילו היה נשאר בביתו אולי גם בנו היה חריף כמותו. לאחר שהגיע לביתו הגיע רבי אושעיא אחריו. חשב רב חמא שבא לשאול שאלה, ועמד מפניו משום שהתרשם מגדלותו בתורה כשישבו בבית המדרש. אמרה לו אשתו: "וכי יש אדם שעונד בפני בנו?". רבי חמא קרא עליו את הפסוק: "והחוט המשולש לא במהרה ינתק", משום שאביו רבי ביסא היה עוד בחיים. פעם אחת, הכריע רב ביסא כדעת רב אושעיא נכדו ולא כרב חמא בנו.
לקריאה נוספת

מרדכי מרגליות (עורך), אנציקלופדיה לחכמי התלמוד והגאונים, מהדורת תשס"א, חלק א עמ' 128 - 129.
חיים וייס ושירה סתיו, שובו של האב הנעדר, מוסד ביאליק תשע"ח, עמ' 86 - 93.
הערות שוליים

1 2  תלמוד בבלי, מסכת כתובות, דף ס"ב, עמוד ב'.
↑  תלמוד בבלי, מסכת נדה, דף י"ד, עמוד ב'
↑  השגות הראב"ד להקדמת הרמב"ם למשנה תורה. לדעת כסף משנה (שם), גם הרמב"ם אינו חולק על כך.
↑  תלמוד ירושלמי, מסכת סוכה,  פרק א', הלכה ב'. ככל הנראה זהו אינו רבי יהודה בן פזי שחי דור אחד או שניים אחריו.
↑  תלמוד ירושלמי דפוס ונציה מסכת שביעית פרק ב הלכה ב
↑  תלמוד ירושלמי, מסכת נדה,  פרק ג', הלכה ב'.
↑  תלמוד ירושלמי, מסכת שבועות,  פרק ו', הלכה ג'
↑  מגילת קהלת, פרק ד', פסוק י"ב
↑  תלמוד בבלי, מסכת בבא בתרא, דף נ"ט, עמוד ב'
קרחון נוסיי

| --- | --- |

מפת האי סמית'. קרחון נוסיי מצוי במרכז   הרביע הראשון מימין בשורה העליונה של רביעי המפה.
 מידע כללי
 על שם:  Noseite 
 אורך:  1.3 ק"מ 
 רוחב:  1 ק"מ 
 קואורדינטות:  62°56′05″S 62°23′50″W﻿ / ﻿62.93472222°S 62.39722222°W﻿ / -62.93472222; -62.39722222
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהקרחון נוסיי(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהקרחון נוסיי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון נוסיי(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון נוסיי
 
קרחון נוסיי (באנגלית: Nosei Glacier; בבולגרית: ледник Носеи) הוא קרחון באי סמית', באיי שטלנד הדרומיים, שבסמוך לאנטארקטיקה.
אורכו של הקרחון 1.3 קילומטרים.
רוחבו של הקרחון קילומטר אחד.
הקרחון זורם בתלילות רבה.
הקרחון מנקז את המדרונות הדרום-מזרחיים של רכס אימאון.
הקרחון ממוקם ממזרח לקרחון דאלגופול, מדרום-מזרח לקרחון קונגור, ומדרום-מערב לקרחון ריטייה.
הקרחון זורם לכיוון מזרח - מהאוכף שבין פסגת מזק והר כריסטי.
הקרחון נשפך אל ראשו של מפרצון פאקושה, הנפתח אל מצר בויד.
היסטוריה > גילוי ומיפוי הקרחון

הקרחון מופה לראשונה על ידי סוקרים בולגריים משנים 2009 ו-2017.
היסטוריה > מקור השם

הקרחון נקרא על שם הכפר נוסייטה (Носеите) שבצפון בולגריה.
לקריאה נוספת

הגאזט האנטארקטי הבולגרי (בבולגרית)
קריתי קראנת

| --- | --- |
אין תמונה חופשית
 לידה:  3 במרץ 1979 (בת 45) מנגלור, הודו 
 ענף מדעי:  ביולוגיה 
 מקום לימודים:  אוניברסיטת דיוק  אוניברסיטת ייל  אוניברסיטת פלורידה 
 מוסדות:  האגודה לשימור חיות הבר 
 אתר רשמי
 
קריתי קראנת (באנגלית: Krithi Karanth) היא ביולוגית שימור שבסיסה בבנגלור, הודו. מדענית עמיתה באגודה לשימור חיות הבר, במדינת ניו יורק, ארצות הברית ומנכ"לית המרכז ללימודי חיות בר בבנגלור. היא עובדת על נושאים כגון קונפליקטים בין אדם וחיה, ושינוי באופני שימוש הקרקע.
רקע

העניין של קראנת בביולוגיה מקורו בבית אביה, שהוא ביולוג טיגריסים ידוע בהודו, ופועל למען שימור הטבע. גם סבה היה סביבתן ידוע. החל מילדותה, כבר למדה את היערות, החיות והמשאבים הטבעיים.
היא השלימה שני תארים ראשונים במדע באוניברסיטת פלורידה, ואת הדוקטורט שלה עשתה באוניברסיטת דיוק, על הכחדות זני יונקים בהודו בין 1850 ל-2000.
קראנת חוקרת סוגיות שימור בהודו מאז 2001. עבודתה כוללת חקר היכחדות של יונקים, אפקטים של לחצים אנתרופוגניים, התיישבות מחדש רצונית של בני אדם, מגמות בתיירות,, קונפליקטים בין אדם לטבע, שינויים בשימוש במשאבים וקרקע בפארקים ההודים.
נכון ל-2018, היא עובדת על פרויקט בשם Wild Seve, אותו השיקה ב-2015, דרכו היא עוזרת לבין 7000–10000 משפחות לקבל פיצויים על קונפליקטים עם בעלי חיים מוגנים, כמו פילים וטיגריסים, ובכך מסייעת במניעת הרג של החיות ושימורן. פירוש השם הוא Wild, כלומר "בר" (במובן של חיות בר וטבע) באנגלית, והמילה בשפת קנאדה, Seve, שפירושה "שירות", כלומר שירות לטבע, או לחי.
בדצמבר 2017, היא סייעה ביצירת הסרט From Killer Roads to Humane Highways של יוצרת הקולנוע הסביבתנית שקאר דטארי. הסרט מתאר את ההתפתחות המהירה של כבישים בהודו, אשר מאיימת על חיות הבר, ואמצעים הננקטים כדי למגר את הבעיה ולמנוע אסון טבע.
פרסים והכרה

קרנאת מונתה כעמיתת INK, והייתה הדוברת המרכזית בכנס INK של 2013. היא גם הייתה דוברת באירוע TEDxMAIS ב-2013 וב-TEDxGateway ב-2014.
ב-2011 זכתה קרנאת במלגת נשיונל ג'יאוגרפיק. היא הייתה הזוכה ה-10,000.
היא מונתה בתור Emerging Explorer של נשיונל ג'יאוגרפיק ב-2012.
היא נבחרה כאחת הנשים המשפיעות, Power Women, של ארגון פמינה ב-2012.
אשת השנה של מגזין Elle הודו 2013.
פרס Women Of Discovery 2019
הערות שוליים

↑  שימור ביולוגי הוא מדע בינתחומי המשלב את מדעי הטבע עם מדעי החברה שמטרתו היא לשמר את הגיוון בטבע, למנוע הכחדה של בעלי חיים והשמדת אזורי המחיה שלהם.
1 2 3  Bhumika, K. (2014-07-19). "Queen of conservation". The Hindu. India.
↑  Krithi, K Karanth (2005-11-12). "Addressing Relocation and Livelihood Concerns". Economic and Political Weekly. 40: 4809–4811. doi:10.2307/4417388.
↑  Wildlife Conservation Scientist Dr. Krithi Karanth Wins 2019 Women Of Discovery Award, IWB, December 27, 2018
↑  Bagchi, Apeksha (27 בדצמבר 2019). "Wildlife Conservation Scientist Dr. Krithi Karanth Wins 2019 Women Of Discovery Award". IWB. {{cite web}}:  (עזרה)
| --- | --- |
בקרת זהויות :  NLI: 987007342503805171  LCCN: no2017012159  VIAF: 161039078   WorldCat (עם VIAF): 161039078 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קריתי קראנת".
קרמוטוס

| קרמוטוס |
| --- | --- |

תקופה
אאוקן 37 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: שפמנונאים
משפחה:: אריוסיים
סוג:: קרמוטוס
מין:: Qarmoutus hitanensis
שם מדעי
 Qarmoutus

קרמוטוס (שם מדעי: Qarmoutus) הוא סוג של דג גרם נכחד מסדרת השפמנונאים ומשפחת האריוסיים, אשר התקיים באפריקה של האאוקן לפני 37 מיליון שנה מזמננו.
דג זה תואר בשנת 2017 בידי החוקר El-Sayed וצוותו על סמך ממצאי מאובנים מואדי אל-חיתאן במצרים בתצורה "Birket Qarun Formation". הסוג הכיל מין בודד, Qarmoutus hitanensis.
שפמנון זה היה גדול יחסית באורך של מעל 2 מטרים, כך שהיה יכול להיות גדול כמו שפמנון אירופי וייתכן שהיה טורף גדול כמותו. עם זאת הוא עצמו שימש מזון לטורפים גדולים יותר כמו הבסילוזאורוס הענקי.
הערות שוליים

↑  El-Sayed, Sanaa E.; Kora, Mahmoud A.; Sallam, Hesham M.; Claeson, Kerin M.; Seiffert, Erik R.; Antar, Mohammed S. (2017-03-01). "A new genus and species of marine catfishes (Siluriformes; Ariidae) from the upper Eocene Birket Qarun Formation, Wadi El-Hitan, Egypt". PLOS One. 12 (3): e0172409. doi:10.1371/journal.pone.0172409. ISSN 1932-6203. PMC 5332075. PMID 28248973.
↑  "Giant Catfish Fossil Found in Egyptian Desert". History. 2017-03-10. Retrieved 2023-10-18.
קרל יון

| --- | --- |

 לידה:  16 באפריל 1975 (בן 49) וושינגטון די. סי., ארצות הברית 
 מדינה:  ארצות הברית 
 תקופת הפעילות:  מ-2004 
 מקום לימודים:  אוניברסיטת קולומביה  בית ספר לאמנות של אוניברסיטת קולומביה 
 http://www.karlyune.com/
 פרופיל ב-IMDb
 
קרל יון (באנגלית: Karl Yune; נולד ב-16 באפריל 1975) הוא דוגמן ושחקן אמריקאי.
ביוגרפיה

יון נולד בוושינגטון די. סי. לאם וונהוי פארק וטאהו יון, ממוצא קוריאני. אחיו הגדול הוא השחקן ריק יון. יון התחנך בבית הספר ג'ורג'טאון, מכינה לקולג' ישועי אמריקאי, אחד מבתי הספר לבנים הוותיקים ביותר בארצות הברית. יון למד עסקים, ספרות ופילוסופיה לפני שעבר ללמוד במגמת תיאטרון בבית הספר לאמנויות באוניברסיטת קולומביה בניו יורק לאחר שזכה בתפקיד רומיאו במחזה רומיאו וג'ולייט.
יון מתגורר כיום בלוס אנג'לס.
קריירה

יון קיבל את התפקיד הראשי הראשון שלו בסרט אולפן בתפקיד טראן, אחד המדריכים בסרט "אנקונדה: המצוד אחר סחלב הדם". הוא הופיע גם בסרטים "Forbidden Warrior" ו"זכרונותיה של גיישה", כמו גם בסרטים הקצרים "Miracle Mile" (שקיבלו כמה פרסים), ו- "Hold Up". הוא שיחק גם בהצגות שונות באוף ברודוויי, ודגמן בתצוגות אופנה.
בשנת 2014, יון הופיע בעונה השלישית של הסדרה "החץ" בתור מסאו יאמאשירו, (חברו והמנטור של החץ).
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | אנקונדה - המצוד אחר סחלב הדמים | טראן |  |
| 2005 | זכרונותיה של גיישה | קואיצ'י |  |
| 2005 | Forbidden Warrior | לוקוסט |  |
| 2005 | Freezerburn | אלכס |  |
| 2007 | Hers | קיי |  |
| 2008 | ספיד רייסר (אנ') | שומר ראש |  |
| 2011 | פלדה אמיתית | טאק מאשידו |  |
| 2015 | ההזמנה (אנ') | צ'וי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | One on One | אמסיי | פרק: "Bright Lights, Big City" |
| 2008 | אביר על גלגלים (אנ') | איאן צ'אנג | פרק: "Journey to the End of the Knight" |
| 2014–2015 | החץ | מסאו יאמאשירו | 19 פרקים |
| 2018 | מגנום, בלש פרטי | בובי מאלואה | פרק: "Die He Said" |
| 2020–2021 | FraXture | ברט טאקר | 4 פרקים |
| 2021 | דייב | ג'יי | פרק: "International Gander" |
הערות שוליים

↑  "Rick Yune". BiJog. 8 ביוני 2016. {{cite web}}:  (עזרה)
↑  "Coming Star, Rick Yune - The Chosun Ilbo (English Edition): Daily News from Korea - art&ent". English.chosun.com. 1999-01-24. נבדק ב-2016-12-29.
↑  "'Anacondas: The Hunt For The Blood Orchid' Los Angeles Screening - Red Carpet".
↑  Mitovich, Matt Webb (2 ביולי 2014). "Arrow Season 3 Scoop: Meet Oliver's Hong Kong Handler". TV line. נבדק ב-2 ביולי 2014. {{cite web}}:  (עזרה)
| --- | --- |
בקרת זהויות :  BNE: XX5154582  VIAF: 220785682   WorldCat (עם VIAF): 220785682